Lögreglan á Suðurlandi í samráði við svæðisstjórn björgunarsveita á svæði 16 hafa tekið ákvörðun um að fresta stærri leitaraðgerðum að Rima Grunskyté Feliksasdóttur um sinn . Heimamenn í Vík hafa tekið að sér að nýta þá veðurglugga sem gefast til að fara um fjörur á leitarsvæðinu en fyrirhugað er að kalla til „ stórrar “ leitar um eða undir næstu helgi þegar veðurspá er hagstæð . Í dag var leitað á svæðinu frá Þjórsá og austur um , allt austur undir Kúðafljót , bæði á landi á fjórhjóladrifnum ökutækjum , af gangadi leitarmönnum þar sem farartæki komast ekki um og úr lofti með þyrlu Landhelgisgæslunnar , allt án þess að leitin bæri árangur . Blautt færi , ísskarir og veður almennt gerði leitarmönnum austantil á svæðinu erfitt um vik